
№16 сайлау округі бойынша "Нұр Отан" партиясынан қалалық мәслихаттың депутаттығына кандидат Жанар Серкешқызы Таласпаеваның
өмірбаяны

Жанар Серкешқызы Таласпаева 1970 жылғы 15 қараша күні Солтүстік Қазақстан облысының  Сергеев ауданының (қазіргі Шал ақын), Социал ауылында дүниеге келді. 1992 жылы Н.- Крупская атындағы Семей педагогикалық институтының қазақ филоло-гиясы факультетін үздік дипломмен тамамдады. 1994-1998 жылдары әл-Фараби атындағы ҚазМУ-дың аспирантурасында оқып, 1999 жылы қазақ тілі мамандығы бойынша кандидаттық диссертация қорғады.
2002 жылдан доцент, 2014 жылдан М.Қозыбаев атындағы СҚМУ-дің профессоры. 1992-2017 жылдар аралығында М.Қозыбаев атындағы СҚМУ-де оқытушы, аға оқытушы, доцент, қазақ филологиясы кафедрасының меңгерушісі, Тіл және әдебиет инс-титутының директоры қызметтерін атқарды.
"Нұр Отан" партиясы саяси кеңесінің мүшесі.Көп жылдар бойы білім саласында және қоғамдық жұмыстарда жемісті қызмет атқарып келеді. Кәсіби деңгейі республикалық, облыстық білім және ғылым саласында сұранысқа ие.
Ғылыми жұмыспен үздіксіз шұғылданады, оның 200-ге жуық шет мемлекеттердің жоғары импакт-факторлы  халықаралық ғылыми журналдарында, шетел және Қазақстан аумағындағы халықаралық, республи-калық, аймақтық конференция материал-дарында ғылыми-зерттеу  еңбектері жарияланған, монография, оқу және оқу-әдістемелік құралдары жарық көрді.
Ғылыми-педагогикалық және қоғамдық қызметтегі еңбектері мемлекет тарапынан жоғары бағасын алған. "Жоғары оқу орнының үздік оқытушысы" мемлекеттік гранты-ның иегері.
Тілдерді дамыту және жоғарғы білікті мамандарды даярлау ісінде көп жылдық еңбегі үшін  "Ыбырай Алтынсарин" төсбелгісімен марапатталды. Қазақстан Республикасы Президентінің  сайлауына белсенді қатысқаны үшін  Президенттің Алғыс хатымен, Білім және ғылым министрінің Құрмет грамотасымен, облысты әлеуметтік-экономикалық және мәдени дамытуға қосқан зор үлесі үшін Солтүстік Қазақстан облысы әкімінің Құрмет грамотасымен марапатталды. М.Қозыбаев атындағы Солтүстік Қазақстан мемлекеттік университетінің дамуына қосқан ерен еңбегі үшін "Үлкен алтын медалімен" марапатталды.

